અમદાવાદ: ચાલુ વર્ષે અનિયમિત વરસાદ તથા પાકમાં ઓછા ઉતારના પગલે વિવિધ દાળના ભાવમાં આગઝરતી તેજી જોવા મળી હતી. એક તબક્કે દિવાળી પહેલાં તુવેરની દાળનો ભાવ રૂ. ૨૦૦ની સપાટી પાર કરી ગયો હતો, પરંતુ કેલેન્ડર વર્ષ ૨૦૧૫ પૂરું થવાની તૈયારીમાં છે ત્યારે આગામી વર્ષે પણ તુવેરની દાળના ભાવ ઘટે તેવી ઓછી શક્યતા વેપારીઓ વ્યક્ત કરી રહ્યા છે. એ જ પ્રમાણે ચણાના પાકને પણ મધ્યપ્રદેશ તથા રાજસ્થાનમાં ઓછા વાવેતરના પગલે ભાવમાં ઘટાડો થાય તેવી શક્યતા ઓછી જણાઇ રહી છે. ઉલ્લેખનીય છે કે મધ્યપ્રદેશ ચણાનું સૌથી મોટું ઉત્પાદક રાજ્ય છે, ત્યાં પણ ઉત્પાદનમાં ૧૫ ટકાનો ઘટાડો નોંધાય તેવી શક્યતા છે.